ประจำเดือนมาค่อนข้างตรงทุกเดือน+-2วัน เดือนที่แล้วปจด.มาวันที่23พ.ย มีเพศสัมพันธ์วันที่1และ8ธ.ค สอดใส่แบบไม่ได้ใส่ถุงและไม่ได้หลั่ง ฝ่ายชายมีการรับยาคีโมทุกเดือนที่ทำให้อสุจิมีน้อยมาก นับวันแล้วปจด.น่าจะมาวันที่20นี้แต่ยังไม่มา เสี่ยงท้องไหมคะ หรือถ้านานกว่านี้แล้วปจด.ยังไม่มา ควรใช้ที่ตรวจครรภ์เมื่อไหร่คะ
สวัสดีค่ะ การมีเพศสัมพันธ์โดยไม่ได้ใส่ถุงยางอนามัยเพื่อป้องกันเอาไว้ตลอดนั้น มีโอกาสที่จะทำให้เกิดการตั้งครรภ์ได้ แม้จะทำการหลั่งนอกก็ตาม และการรับเคมีบำบัด แม้จะสามารถมีผลต่อการสร้างอสุจิได้ แต่ก็ไม่ได้เป็นการรับประกันว่าจะไม่สามารถทำให้เกิดการตั้งครรภ์ได้เลยดังนั้นกรณีนี้มีความเสี่ยงตั้งครรภ์ได้เช่นกัน หากประจำเดือนไม่มาตามรอบเดือนแล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งจริงๆแล้วชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุที่แน่ชัดต่อไปหากจะมีเพศสัมพันธ์แบบสอดใส่ แม้ไม่ลึก ไม่นาน ควรใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน